C 436/274

P7_TA(2013)0492

Lauksaimniecības produktu tirgu kopīga organizācija ***I

Eiropas Parlamenta 2013. gada 20. novembra normatīvā rezolūcija par priekšlikumu Eiropas Parlamenta un Padomes regulai, ar ko izveido lauksaimniecības produktu tirgu kopīgu organizāciju (Vienotas TKO regula) (COM(2011)0626 – C7-0339/2011 – COM(2012)0535 – C7-0310/2012 – 2011/0281(COD))

(Parastā likumdošanas procedūra, pirmais lasījums)

(2016/C 436/47)

Eiropas Parlaments,

(1) Oficiālajā Vēstnesī vēl nav publicēts.

(2) OV C 191, 29.6.2012., 116. lpp., un OV C 44, 15.2.2013., 158. lpp.

(3) OV C 225, 27.7.2012., 174. lpp.

(4) Pieņemtie teksti, P7_TA(2013)0085.

NORMATĪVĀS REZOLŪCIJAS PIELIKUMS

EIROPAS PARLAMENTA, PADOMES UN KOMISIJAS KOPĪGS PAZIŅOJUMS

par Līguma par Eiropas Savienības darbību (LESD) 43. panta 3. punktu

Sarunu rezultātā panāktā vienošanās par Līguma par Eiropas Savienības darbību 43. panta 3. punkta piemērošanu ir daļa no kopējā kompromisa par esošās KLP reformu, un tā neietekmē nostāju, ko katra iestāde ir pieņēmusi attiecībā uz minētā noteikuma darbības jomu, nedz arī turpmāku šā jautājuma risināšanu, jo īpaši, ja tas saistīts ar jaunu Eiropas Savienības Tiesas judikatūru.

KOMISIJAS PAZIŅOJUMS

par tirdzniecības standartiem (saistīts ar 59. panta 1.a punktu)

Komisija skaidri apzinās, cik delikāts ir jautājums par tirdzniecības standartu paplašināšanu, attiecinot tos uz nozarēm vai produktiem, kuriem pašlaik šie noteikumi saskaņā ar vTKO regulu netiek piemēroti.

Tirdzniecības standartus nozarēm vajadzētu piemērot vienīgi tad, ja to nepārprotami sagaida patērētāji un ja ir vajadzība uzlabot ražošanas ekonomiskos apstākļus un konkrētu produktu tirdzniecību, kā arī to kvalitāti, vai lai ņemtu vērā tehnisko attīstību vai vajadzību pēc produkta inovācijas. Piemērojot šādus standartus, būtu arī jāizvairās no administratīvā sloga, tiem vajadzētu būt patērētājiem vienkārši saprotamiem un jāpalīdz ražotājiem viegli paziņot par savu produktu īpašībām un pazīmēm.

Komisija ņems vērā ikvienu no iestādēm vai reprezentatīvas organizācijas saņemtu pienācīgi pamatotu pieprasījumu, kā arī starptautisko organizāciju ieteikumus, taču, pirms tā izmantos pilnvaras iekļaut 59. panta 1. punktā jaunus produktus vai nozares, tai būs rūpīgi jāizvērtē attiecīgās nozares īpatnības un jāiesniedz ziņojums Eiropas Parlamentam un Padomei, jo īpaši izvērtējot patērētāju vajadzības, tirgus dalībniekiem radītās izmaksas un administratīvos slogus, tostarp ietekmi uz iekšējo tirgu un starptautisko tirdzniecību, kā arī ražotājiem un galapatērētājiem sniegtos ieguvumus.

KOMISIJAS PAZIŅOJUMS

par cukuru

Cenšoties panākt līdzsvaru tirgū un netraucētu cukura piegādi Savienības tirgum atlikušajā cukura kvotu periodā, Komisija izvērtēs gan Savienības cukurbiešu audzētāju, gan niedru jēlcukura rafinēšanas uzņēmumu intereses, piemērojot pagaidu tirgus pārvaldības mehānismu, kas paredzēts vTKO regulas 101. panta da) punktā.

KOMISIJAS PAZIŅOJUMS

par Eiropas Cenu uzraudzības mehānismu

Komisija atzīst, ka ir svarīgi apkopot un izplatīt pieejamos datus par cenu attīstību dažādos pārtikas produktu piegādes ķēdes posmos. Tādēļ Komisija ir izstrādājusi pārtikas produktiem paredzētu pārtikas cenu uzraudzības instrumentu, kura pamatā ir apvienotie ar pārtiku saistītie cenu indeksa dati, ko apkopojuši valstu statistikas dienesti. Šis instruments ir paredzēts, lai apkopotu un darītu pieejamu informāciju par cenu attīstību visā pārtikas produktu piegādes ķēdē, un tas ļauj salīdzināt cenu attīstību attiecīgiem pārtikas produktiem, pārtikas ražošanas nozarēs un attiecīgiem patērētāju produktiem. Šis instruments tiek pastāvīgi pilnveidots, un tas tiks izmantots aizvien plašākam pārtikas produktu piegādes ķēdes produktu klāstam un lai kopumā nodrošinātu lauksaimnieku un patērētāju vajadzības attiecībā uz lielāku pārredzamību un pārtikas cenu veidošanu. Komisija regulāri ziņos Eiropas Parlamentam un Padomei par Eiropas Cenu uzraudzības mehānisma darbību un tā pētījumu rezultātiem